Document ID: /roh_data/filtered/fineweb-2-filterrobots_roh.jsonl.gz/35546

L'occurrenza sportiva Swissalpine mida da Tavau en la regiun da Cuira. Quai munta era, ch’i dat novas rutas per las cursas dal trail running. Da midar lieu saja stà necessari perquai che Tavau haja decidì d'organisar l'occurrenza da currer sut in nov num, scriva ils responsabels Swissalpine. La chapitala Grischuna porschia ina buna infrastructura. Plinavant è ella bain colliada cun il traffic public – ed uschia cun auters lieus en Svizra.
Per cumenzar prevesa Swissalpine quest avust trais cursa da differentas lunghezzas en il sid da Cuira – quai sut la cundiziun che las lubientschas èn avant maun. La partenza e l'arrivada duai esser en la citad veglia.